तलवे रगड़ने से दिमागी थकान दूर, हथेली मलने से मिलेगी एनर्जी, नाखून रगड़ने से रहेंगे जवां
अगर आप हेल्दी लाइफ जीना चाहते हैं तो आज से ही अपनी आदत में शुमार कीजिए यह 6 स्टेप, जिनको आपको रोजाना फॉलो करना है।
अगर आप हेल्दी लाइफ जीना चाहते हैं तो आज से ही अपनी आदत में शुमार कीजिए यह 6 स्टेप, जिनको आपको रोजाना फॉलो करना है। खराब लाइफस्टाइल और खानपान की वजह से लोगों को अलग-अलग तरह की बीमारियां हो रही हैं। किसी को डायबिटीज है तो किसी को हाई ब्लड प्रेशर, किसी को कैंसर है तो किसी को कोलेस्ट्रॉल बढ़ने की टेंशन।
समस्या यह है कि ज्यादातर लोग बीमारी से बचने की कोशिश करने के बजाय बीमारी होने के बाद इलाज को लेकर ज्यादा अलर्ट रहते हैं। अगर बीमारी होने से पहले ही इसे रोकने की कोशिश कर ली जाएं तो बीमारी होगी ही नहीं। आइए पंचकर्म अस्पताल के आयुर्वेदाचार्य डॉ. आर.पी पराशर से जानते हैं इन स्टेप्स के फायदे के बारे में।
ताली बजाना
वैज्ञानिक दृष्टिकोण से ताली बजाना एक फायदेमंद क्रिया है। यह एक प्रकार का योग है। ताली बजाने से ब्लड का सर्कुलेशन बढ़ता है, शरीर के सभी अंग एक्टिव हो जाते हैं और तेजी से काम करने लगते हैं। सिर्फ इतना ही नहीं, इससे इम्यूनिटी भी मजबूत होती है।
इस तरह ताली बजाएं
खबर में आगे बढ़ने से पहले पोल के जरिए अपनी राय देते चलिए...
तलवे घिसना
तलवे घिसने से शारीरिक और मानसिक स्वास्थ्य बेहतर रहता है। इससे तनाव कम होता है। नींद अच्छी आती है। पाचन तंत्र मजबूत और शरीर का संतुलन बना रहता है। इसके अलावा, स्किन को ग्लोइंग बनाने में भी यह मददगार है।
शरीर में आती है गर्मी- तलवे रगड़ने से बहुत फायदा मिलता है। यह शरीर को गर्मी देने का सरल तरीका है।
ब्लड सर्कुलेशन- ब्लड सर्कुलेशन में सुधार करने में यह तरीका बहुत फायदेमंद है।
मांसपेशियों की अकड़न दूर- मांसपेशियों और टखनों की जकड़न दूर करने के लिए तलवे रगड़ना फायदेमंद है। साथ ही सूजन और दर्द से राहत मिलती है। यह एड़ी और जोड़ों को भी मजबूत बनाता है।
अनिद्रा से राहत- रात में सोने से पहले पैर के तलवों को रगड़ने या मालिश करने से अच्छी नींद आती है। यह तनाव और चिंता जैसी समस्याओं को दूर कर मस्तिष्क को शांत करता है।
पैर के तलवे कैसे रगड़ें
पैर के तलवे रगड़ना बहुत आसान है। हथेलियों की मदद से पैर के तलवों को रगड़ या उनकी मालिश कर सकते हैं। इसके लिए गर्म सरसों तेल इस्तेमाल कर सकते हैं।
आयुर्वेदिक थेरेपी में शरीर को स्वस्थ रखने के लिए मसाज की अहम भूमिका है। जो ब्लड सर्कुलेशन में सुधार, त्वचा को मुलायम और टोनिंग करने में भी मदद करता है।-डॉ. आर. पी. पराशर, आयुर्वेदाचार्य 
हथेली मलना
अक्सर चक्कर आने या बेहोशी जैसी समस्या पर लोग रोगी की हथेली और तलवे रगड़ने लगते हैं। इससे शरीर में एनर्जी आती है और ब्लड फ्लो बढ़ता है। आयुर्वेद और योग में रोजाना कुछ मिनट हथेली रगड़ से स्ट्रेस कम होता है। ब्लड सर्कुलेशन बढ़ता है। अच्छी नींद आती है।
शरीर में आती है एनर्जी
हाथ की हथेलियों में कई एक्यूप्रेशर पॉइंट्स होते हैं, ये पॉइंट्स शरीर के कई अंगों से जुड़े होते हैं। हाथों को रगड़ने से शरीर में एनर्जी आती है। हाथों में गर्मी आती है और ब्लड फ्लो में सुधार होता है। इसे पूरे शरीर में ब्लड सर्कुलेशन अच्छी तरह होता है।
तनाव होता है कम
हथेलियों को रगड़ने के बाद आंखों पर रखने से हथेलियों की गर्माहट आंखों के तनाव को कम करती है और आसपास के हिस्से में ब्लड सर्कुलेशन को बढ़ावा देती है। इससे आप शांत और आरामदायक महसूस करते हैं।
हाथ की मांसपेशियों में आता लचीलापन
हथेलियों को रगड़ते हैं तो इससे कलाई और उंगलियों में जकड़न की समस्या नहीं होती है। इससे मांसपेशियां स्ट्रेच होती हैं और उनमें मजबूती आती है।
प्रोडक्टिविटी में सुधार होता है
हाथों को रगडने के बाद इसे आंखों पर रखने से ब्रेन फंक्शन बेहतर होता है। मन में अच्छे विचार आते हैं और सकारात्मकता और आत्मविश्वास बढ़ता है।
नाखून रगड़ना
नाखून रगड़ना भी एक बेहतरीन व्यायाम है। इसे कहीं भी कर सकते हैं। नाखूनों को आपस में रगड़ने से ब्लड सर्कुलेशन तेज होता है। शरीर में ब्लड सर्कुलेशन ठीक न हो तो इससे त्वचा, बाल, मस्तिष्क के साथ ही हड्डियों और मांसपेशियों को भी नुकसान पहुंचता है। लेकिन बहुत से लोग नाखून रगड़ने का सही तरीका नहीं जानते हैं।
बालों की समस्याएं दूर होती हैं
नाखून आपस में रगड़ने से स्कैल्प तक ब्लड सर्कुलेशन बेहतर होता है, जिससे बालों को पर्याप्त पोषण मिलता है। इससे बालों का झड़ना कम, बाल मजबूत और बालों में प्राकृतिक चमक आती है।
ब्रेन फंक्शन में सुधार 
नाखूनों में कई एक्यूप्रेशर पॉइंट्स होते हैं, जो सीधा दिमाग से जुड़े होते हैं। जब आप नाखून रगड़ते हैं तो इससे एक्यूप्रेशर पॉइंट दबाते हैं और मस्तिष्क के कार्य करने की क्षमता में सुधार होता है। इससे दिमाग तेज होता है और चिंता, तनाव जैसी समस्याओं का जोखिम कम होता है।
एलर्जी और स्किन प्रॉब्लम से राहत 
नाखून रगड़ने से त्वचा पर प्राकृतिक चमक आती है, यह त्वचा में ब्लड सर्कुलेशन को बेहतर बनाता है। यह एजिंग के लक्षणों को कम करने में भी मदद करता है। स्किन की कई समस्याओं जैसे चकत्ते, दाने, एलर्जी जैसी समस्याओं से राहत पाने के लिए भी नाखून रगड़ने का बहुत फायदा है।
नाखून रगड़ने का सही तरीका क्या है
नाखून रगड़ने के लिए दोनों हाथों की उंगलियों को अंदर की तरफ मोड़ें। एक हाथ नाखून के ऊपर दूसरे हाथ के नाखून रखने और इन्हें ऊपर-नीचे रगड़ें। इस दौरान मन को शांत रखना है और नकारात्मक भावनाओं को बाहर निकाल देना है। रोजाना आपको 8-10 मिनट तक करना है। लेकिन ध्यान रखें कि ज्यादा तेज रगड़े या नाखूनों पर अधिक दबाव डालने से बचें। हाई बीपी के मरीज और प्रेग्नेंट महिलाएं नाखून न रगड़ें। क्योंकि इससे गर्भाशय का संकुचन हो सकता है जिससे डिलीवरी के दौरान दिक्कत आ सकती हैं। साथ ही ब्लड प्रेशर भी कंट्रोल से बाहर हो सकता है।
खुलकर हंसना
योग और नेचुरोपैथी एक्सपर्ट्स मानते हैं कि हंसना शरीर के लिए किसी दवा से कम नहीं है। योग में हास्यासन होता है जिसमें खूब जोर-जोर से हंसना होता है। खुलकर हंसने से मानसिक तनाव और डिप्रेशन का खतरा कम रहता है। इससे दिल के स्वास्थ्य पर अच्छा असर पड़ता है। हंसना सांस लेने के लिए भी बहुत फायदेमंद है, जो फेफड़ों को हेल्दी रखता है। आइये जानते हैं आखिर हंसना सेहत के लिए इतना फायदेमंद क्यों है।
हंसने के फायदे
रोज टहलना
रोजाना टहलने से शरीर के सभी अंगों को फायदा मिलता है। दिल की सेहत में सुधार होता है। डाइजेशन सिस्टम मजबूत और पूरे दिन शरीर में ऊर्जा का स्तर बना रहता है।
हार्ट रहेगा हेल्दी- जो लोग रोजाना चलते हैं उन्हें हार्ट से जुड़ी बीमारियां कम होती हैं। पैदल चलने से ब्लड सर्कुलेशन बढ़ता है और शरीर से खराब कोलेस्ट्रॉल कम होता है। वॉक करने से ब्लड प्रेशर भी कंट्रोल रहता है।
फेफड़े रहेंगे स्वस्थ- रोज पैदल चलने के शरीर को भरपूर मात्रा में ऑक्सीजन मिलती है। पैदल चलने से बॉडी में ऑक्सीजन का फ्लो अच्छा होता है जिससे फेफड़े स्वस्थ होते हैं।
पाचन तंत्र होगा मजबूत- पैदल चलने से पाचन तंत्र मजबूत और पेट साफ रहता है। पैदल चलने से शरीर में हैप्पी हॉर्मोंस ज्यादा बनते हैं जिससे आप स्वस्थ रहते हैं।
दिमाग बनेगा मजबूत- पैदल चलने से दिमाग और तंत्रिका तंत्र में मौजूद हॉर्मोन बढ़ते हैं जिससे तनाव भी कम होता है।
वजन होगा कम- रोजाना वॉक करने से वजन तेजी से कम होता है। डेली करीब 5 किलोमीटर की वॉक करते हैं तो कोई दूसरी एक्सरसाइज करने की जरूरत नहीं है।
रोजाना कितनी वॉक करें
एक हेल्दी इंसान को 6 से 7 किलोमीटर रोजाना चलना चाहिए। अगर आप सिर्फ आधा घंटा वॉक करते हैं तो थोड़ा तेज वॉक करें। ज्यादा उम्र या फिर कोई बीमारी होने पर आप थोड़ी कम देर वॉक करें।
डिस्क्लेमर-इस आर्टिकल में बताई विधि, तरीक़ों और सुझाव पर अमल करने से पहले डॉक्टर या संबंधित एक्सपर्ट की सलाह जरूर लें। 